Mark 5 -ydinpommi

Mark 5 -ydinpommi oli yhdysvaltalainen varhainen ydinpommi, joka suunniteltiin 1950-luvun alkuvuosina. Se oli palveluskäytössä vuodesta 1952 vuoteen 1962 saakka. Tämä pommi, yhdessä samaan suunnitteluun pohjautuvan W5 ydintaistelukärjen kanssa, oli maailman ensimmäisiä sarjatuotettuja ydinaseita. Ne saapuivat aikaisemman Mark 4 ydinpommin jälkeen. Tätä asetyyppiä käytettiin Yhdysvaltain ensimmäisenä ohjusten ydinkärkenä.https://nuclearweaponarchive.org/Usa/Weapons/Allbombs.html Viitattu 4.1.2026.

Mark 5 kuten myös Mark 4, molemmat pohjautuivat suunnittelultaan aikaisempaan Mark 3 Fat Man-pommiin, jota käytettiin Trinity-ydinkokeessa. Sellainen pudotettiin Nagasakiin. Mark 5 oli kuitenkin ensimmäinen imploosioon perustuva ydinase, joka oli mitoiltaan merkittävästi ohuempi kuin Fat Man (suom. "paksu mies"). Pelkän ydinosan sekä kootun W5 -taistelukärjen suurin halkaisija oli n. 99 cm (Fat Man 150 cm).https://nukecompendium.com/weapons/mk5/ Viitattu 4.1.2026.

Kokonainen Mark 5 -pommi kuorineen oli 111,8 cm halkaisijaltaan ja n. 3,3 metriä pitkä. Se painoi n. 1 372 – 1 440 kg, riippuen tarkasta Mark 5 -versiosta. Tämä oli merkittävästi vähemmän kuin sen edeltäjät: Mark 3 painoi 4 670 kg ja Mark 4 oli sekin yli 4 tonnin painoinen. W5 -mallit painoivat 1 090–1 202 kg. Mark 5 oli puhdas fissioase, joka käytti fissiilinä aineena uraanin ja plutoniumin yhdistelmäkomposiittia.https://www.globalsecurity.org/wmd/systems/mk5.htm Viitattu 4.1.2026. Asetyyppi oli nyt merivoimien laivastopommittajien (Yhdysvaltain laivaston) käytettävissä.https://www.atomicarchive.com/media/photographs/nuclear-journeys/airforce/nmusaf-21.html Viitattu 4.1.2026.

Mark 5:n eri mallien räjähdysvoimakkuudet olivat 6, 16, 55, 60, 100 ja 120 kilotonnia. Kaikkiaan pommeja tuotettiin 140 – 150 kappaletta.https://www.globalsecurity.org/wmd/systems/mk5.htm Viitattu 4.1.2026. https://www.eglin.af.mil/News/Article-Display/Article/3685791/flashback-martin-xb-51-with-two-mx-771-matador-missiles/ Viitattu 4.1.2026.

Ainakin 72 pommeista oli ollut mukana RAFin lennoilla, vaikkakin USA:n valvonnassa: osana Projekti E:tä. Sillä turvattiin Ison-Britannian ydinaseistusta, ennen kuin maa kykeni valmistamaan itse omia ydinaseita 1950-luvun puoliväliin tultaessa. RAF Nuclear Deterrent Forces. The Stationery Office. 1996. s. 262–263. .

Mark 5 -pommia käytettiin myös maailman ensimmäisten vetypommien primaarisenä (eli sytyttävänä) ydinräjähteenä. Tämän aseen palvelusura päättyi vuonna 1962.https://lflank.wordpress.com/2019/04/02/mark-5-nuclear-bomb/ Viitattu 4.1.2026.

 Katso myös 
 Mark 6 -ydinpommi

 Lähteet 

 Aiheesta muualla 
list of all U.S. nuclear warheads at nuclearweaponarchive.org

Luokka:Ydinpommit
Luokka:Yhdysvaltain ydinaseet